

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 334-01/19-01/02

URBROJ: 2198/09-1-19-1

Starigrad Paklenica, 14. lipnja 2019. godine

Na temelju članka 30. Statuta Općine Starigrad („Službeni glasnik Zadarske županije“ broj 3/18 i 8/18), Općinsko vijeće Općine Starigrad na svojoj 14. sjednici, održanoj dana 14. lipnja 2019. godine, donijelo je

**ODLUKU**

**o izradi Strategije razvoja turizma Općine Starigrad –**

**Rivijera Paklenica 2020. – 2030.**

**Članak 1.**

Općinsko vijeće Općine Starigrad daje suglasnost za izradu planskog dokumenta – Strategije razvoja turizma Općine Starigrad – Rivijera Paklenica 2020. – 2030. (dalje u tekstu: Strategija).

**Članak 2.**

Izrada strategije predlaže se u cilju valorizacije turističke ponude i načina definiranja razvojnih turističkih projekata kojima bi se poboljšala kvaliteta postojeće turističke ponude i stvorili preduvjeti za razvoj dodatne ponude i ukupnog turističkog razvoja Općine Starigrad.

**Članak 3.**

Ovlašćuje se Općinski načelnik za imenovanje potrebnih radnih tijela te za provođenje svih potrebnih aktivnosti vezanih uz izradu Strategije.

**Članak 4.**

Ova Odluka stupa na snagu dan nakon objave u „Službenom glasniku Zadarske županije“.

 Predsjednik

 Marko Marasović, dipl. ing. građ.